Welkom by eGGSA, virtuele tak van die GGSA
SA Familie genealogiese webtuistes
Transkripsies en databasise
Kaapse doopregisters 1665-1695
Kaapse trouregisters 1665-1695
Oos-Londen, Cambridge Krematorium
Meesterskantoor Pietermaritzburg Boedels
Church Registers in SA
Koerante 1820-Setlaar Briewe Poskaarte
Jaarverslag 2010 (pdf dokument)
Jaarverslag 2009 (pdf dokument)
Jaarverslag 2008 (pdf dokument)
Jaarverslag 2007 (pdf dokument)
Jaarverslag 2006 (pdf dokument)
Welkom by eGGSA - die virtuele tak van die Genealogiese Genootskap van Suid-Afrika (GGSA). Sluit by ons aan vir 'n opwindende genealogiese ervaring!
eGGSA, wat in 2004 gestig is, is die virtuele tak van die Genealogiese Genootskap van Suid-Afrika, en verskaf 'n virtuele tuiste vir alle vlakke van genealoë - van die beginner-navorser tot die mees gesoute familiehistorikus.
23 Augustus 2014 - Meer Passasierslyste
Die name van 260 immigrante wat tussen November 1883 en Januarie 1885 in Kaapstad aangekom het is tot ons databasis van Passasierslyste bygevoeg. Hierdie is deur Richard Wolfaardt verwerk van die Kaapse Argief lys PWD 2-756, deur middel van foto's deur André van Wyk geneem.
'n lys van die vanne bygevoeg kan hier gevind word
1 Augustus 2014 - eGGSA Webtuiste kompetisie
Baie geluk aan ons deelnemers. Die Burger webtuiste het die kompetisie gewen.
‘n Groot dankie aan Dewald, Richard, Gina, André, Josey en Sarel wat aan die kompetisie deelgeneem het; asook die publiek wat hulle deel bygedra het deur die deelnemers te ondersteun en vir hulle te stem.
31 Julie 2014 - Pretoria Argief Vertragings
'n Groot gedeelte van die Landgoed lêers by die Pretoria Argief is tans vir navorsers nie beskikbaar nie, te danke aan die opknapping van die stoor kelders. Ons is jammer dat Argief foto bestellings wat lêers insluit uit die Pretoria Argief (TAB) is gevolglik vertraag.
7 Julie 2014 - Stem in die eGGSA webwerf uitdaging
eGGSA lede was vroeër vanjaar uitgedaag om hul webtuistes te nomineer in ons kompetisie. Die hoof rede hiervoor was om te wys hoe individue kan bydra tot die Suid Afrikaanse Genealogiese kennis.
Ses webwerwe is ingeskryf en nou is dit ons lede se kans om die beste een te kies. Gaan gerus na ons stemblad en stem vir jou gunsteling:-
18 Junie 2014 - 50ste herdenking van die sigting van die GGSA
By die geleentheid(druk om te vergroot)
Die Genealogiese Genootskap van Suid-Afrika is gestig op 18 Junie 1964 op die plaas Joostenberg by Muldersvlei naby Stellenbosch, op die inisiatief van die destydse eienaar, mnr Philip Myburgh. Ter viering van die geleentheid was ‘n monument op Joostenberg onthul op Woensdag 18 Junie 2014. Die monument is geskenk deur die Myburgh familiebond. Die plaas Joostenberg behoort aan die Myburgh familie en het ‘n belangrike bydrae gelewer tot die ontstaan van GGSA.
Vir 'n volledige uiteensetting van die geleentheid met baie foto's sien asseblief
10 Junie 2014 - Grahamstad trouwe 1836-1849
Titel bladsy(druk om te vergroot)
Die derde doopregister, 1836-49, van St George, Grahamstad, is deur Lorraine Beechey verwerk van William Jervois se foto's van die oorspronklike register in die Cory Biblioteek, Rhodes Universiteit, Grahamstad, MS 14 879-22, volgens ooreenkoms met die Cory Biblioteek.
Die reeks St George trouwe 1849-1892 is soekbaar by die: eGGSA Trouwregisters.
Ook beskikbaar is die Grahamstad St George
dope 1823-1908 en die
5 Junie 2014 - 34 nuwe Bybels met Familie inskripsies bygevoeg
34 Bybels met familie inskripsies is by die eGGSA Bybel versameling bygevoeg. Dit maak nou 358 van hierdie baie waardevolle items. Hierdie is afgeneem deur Neels Coertse van die Wes-Gauteng Tak van die GGSA in die Museum Africa in Johannesburg. Dankie aan al drie vir hul vrygewigheid. En met spesiale dank aan Hobbie Stoffberg vir die katalogisering en byskrifte.
4 Junie 2014 - Nog Britse Setlaar Briewe Sue Mackay het verdere Britse Setlaar briewe afgeneem van CO48, Engels Nasionale Argief te Kew, van die jare 1830-1834, en 'n begin gemaak aan transkribeering vir die 1820-Setlaar Korrespondensie by die eGGSA webwerf. Die nuwe transkripsies kan onder Post 1820 Briewe menu-item op die regterkant gesien word. Voltooi dusver is die 1830 briewe van Richard ADDISON weens Timothy WILSON, George en Isak DYASON, Samuel Hood HART, Henry MURPHY, John MURRAY weens George MORGAN, en William en James WHITAKER, asook die 1831 briewe van Josef DYASON (seun George), Thomas Jervis BIDDULPH en Duncan CAMPBELL.
3 Juni 2014 - King William's Town dope 1883-92
Die derde doopregister, 1883-1892, van Holy Trinity, King William's Town, is deur Brenda Gassner verwerk van William Jervois se foto's van die oorspronklike register in die Cory Biblioteek, Rhodes Universiteit, Grahamstad, MS 19 189/2, volgens ooreenkoms met die Cory Biblioteek.
Die reeks Holy Trinity dope 1849-1892 is soekbaar by die: eGGSA Doop Registers.
17 Mei 2014 - Humansdorp Museumdag 2014
Humansdorp Museumdag teJeffriesbaai (druk vir foto's)
eGGSA lid Carol Beneke en haar span het weer ‘n suksevolle Humansdorp Museumdag te Jeffriesbaai beleef.
‘n Dag met ‘n groot verkill, a kans wat ek gevat het en wat besonders goed afgeloop het. ‘n Dag wat ons nie deur tafels van besoekers geskei is nie, maar wel wat hulle in ons spasie toegelaat het.
‘n Keuse om saam met die Humansdorp Museum een te word vir genealogie. Een groot spasie waar die bekoekers welkom was om in te kom en ons boeke na te slaan, te kyk na wat daar was en met ons op ‘n persoonlike vlak te praat. ‘n Baie meer persoonlike basis.
‘n Heel bevredigende dag.
Die tweede fase van 'n projek om Corney Keller se afskrifte van die Kaapstad Nederlandse Gereformeerde registers 1665-1756 te indekseer, is nou by die DTB databasis bygevoeg. Eerder is die huwelike van 1713-1742 gedoen, nou sluit die dope 1713-1720 daarby - sien die geboorte, huwelik en begrafnis registers.
5 Mei 2014 - Isaack Dalgue Scheepssoldijboek
13 April 2014 - Adelaide dope 1861-1909
Die Adelaide, Christ Church (Anglican), dope 1861-1909, is verwerk deur Patricia Putter. Die oorspronklike register is in die Cory Biblioteek, Rhodes Universiteit, Grahamstad, MS 19 063. Eers op die Rootsweb Oos-Kaap poslys gepubliseer, hierdie data, deur die ooreenkoms van die transkribeerder, en soos per die eGGSA ooreenkoms met die Cory Biblioteek, is nou
bygevoeg by die soekbare BDM data op die eGGSA webwerf: eGGSA doop registers.
25 Maart 2014 - King William's Town dope 1863-1883
21 Maart 2014 - Forest Hill-begraafplaas by eGGSA BDM Projek bygevoeg
Carol Beneke het mildelik haar transkripsie van die Forest Hill-begraafplaas, Port Elizabeth, begrafnis register (1955-2014) bygedra tot die eGGSA BDM Projek. Foto's van die grafstene in hierdie begraafplaas is ook beskikbaar in die
eGGSA Suid-Afrikaanse Grafstene Versameling.
2014 Februarie 22 - eGGSA op die Hexpas-Express
Hexpas-Express (druk vir foto's)
eGGSA het sy eerste uitstappie van die jaar gehad. 27 mense het op die Hexpas Express buite De Doorns gegaan. Die 6 uur lange uitstappie het ons tot diep binne die Hexrivierberge geneem.
Die treinspoor was in die 1870's gebou, na die ontdekking van diemante in Kimberley en was die hoof treinroete tussen die Kaap en die Noorde tot in 1989, waarna dit vervang was deur 'n korter route.
Op die uitstappie het ons geleer van treinspore, brue, gradiente, plante, Britse soldate in die omgewing tydens die ABO, sowel as van die plaaslike De Doorn inwoners.
16 Februarie 2014 - Nuwe toevoegings tot die Bybel versameling
Ses nuwe items is bygevoeg by die Familie Bybel / Register versameling; vanne
en Farr, bygedra deur Charlie Els, twee Froneman Bybels geskenk deur Barbara Fourie, en twee Grobbelaar Bybels van Hendrik Grobbelaar. Baie dankie aan al die bydraers en fotograwe wat hierdie versameling moontlik maak.
4 February 2014 - eGGSA is 10 jaar oud!
Vier saam op Facebook 2014 is eGGSA se 10de verjaardag en die Genealogiese Genootskap van Suid-Afrika se 50e herdenking. Dit word in baie maniere gevier - hou ons dan dop vir spesiale geleenthede. Ons uitdaging op die Facebook-blad is om met 'n daaglikse pos aandag te vestig op iets historiese van Suid / Suider-Afrikaanse belang - Nogal 'n groot uitdaging hierdie!
2 Februarie 2014 - Kaapse NGK trouwe 1713-1756 voltooi	Corney Keller se transkripsie van die Kaapse NGK trouregister 1713-1756 is nou klaar en beskikbaar op die eGGSA webwerf.	Hierdie transkripsie is van die Kaapse Argief Verbatim Afskrifte, dokument VC 621, gedoen. Dit is 'n fotokopie van die oorspronklike register wat word nou in die Nederduits Gereformeerde Kerkargief, Noordwal-Wes, Stellenbosch, as G1-13/1, gehuisves.
28 Desember 2013 - Swartland (Malmesbury) NGK dope 1783-1809 bygevoeg
Die tweede doop register van die Swartland Nederduits Gereformeerde Kerk gemeente is deur Lizette Svoboda uit Thailand getranskribeer. Hierdie data is by die eGGSA doop registers bygevoeg.
Dit is interessant om in hierdie register daarop te let dat die vroulike naam Huibregtje, soos in die dope van die 1700's gevind, by die vroeë 1800's verander het tot die moderne Afrikaanse vorm van Huibrecht, nou 'n vroulike naam in Afrikaans, maar in Nederlands nog 'n manlike naam.
Die data is van foto's van die Kaapse Argief dokument VC 667 getranskribeer. Hierdie is 'n fotokopie van die oorspronklike register wat gehuisves word in die NG Kerkargief, Noordwal-Wes, Stellenbosch, as dokument G5 3/3.
22 Desember 2013 - King William's Town, Holy Trinity Kerk doopregister 1849-1863
Die doopregister 1849-1863 van Holy Trinity, King William's Town, is verwerk deur Brenda Gassner van foto's van die oorspronklike register in die Cory Biblioteek, Rhodes Universiteit, Grahamstad, MS 19 189/1, by ooreenkoms met die Cory Biblioteek. Die data is nou beskikbaar op die webwerf: eGGSA doop registers. Foto's deur William Jervois afgeneem.
16 Desember 2013 - 23 nuwe Bybels met Familie inskripsies bygevoeg
23 Bybels met familie inskripsies is by die
eGGSA Bybel versameling bygevoeg - daar is nou 318 van hierdie baie waardevolle items.
Met dank aan die bydraers: Fish River Museum, Cradock,
Gereformeerde Kerke Argief Potchefstroom,
NG Kerk Argief Bloemfontein,
Anina du Plessis,
Jacobus Tancred De Wet,
Johann Montgomery van Eijk en
Lodewyk Wilhelm Goosen asook die fotograwe.
En met spesiale dank aan Hobbie Stoffberg vir die katalogisering en byskrifte.
11 November 2013 - Voltooi:
Cape Frontier Times 1840 tot 1853 uitreksels
Nou afgehandel is Sue Mackay se afskrifte van die bogenaamde koerant wat in die Britse Nasionale Argief te Kew bewaar word - nog 'n reuse-transkripsie oefening deur Sue voltooi.
Ongelukkig bestaan nie die jare 1845 en 1846 in hierdie argief nie, maar die res, 1840-1844 en 1847-1853, kan in die eGGSA Koerant Versameling gevind word, saam met die vele ander uittreksels uit Suid-Afrikaanse koerante oud en nuut deur baie verskillende vrywilligers gedoen en hier deur Sue versamel.
5 November 2013 - Nuwe lyste van Vryburgers op die webwerf
In die Nederlandse Nasionale Argief is 'n afdeling van rekords wat Ingekoomen Stukken van die Kaap die Goeie Hoop genoem word. Elke jaar het die administrasie aan die Kaap 'n bondel briewe en verslae, aan die Sentrale Administrasie in Nederland gestuur, vermoedelik met die retoervloot. Elkeen van hierdie bundels is vergesel deur 'n inventaris van die dokumente ingesluit.
Corney Keller het, in mikrofilm formaat, al hierdie inventarisse 1655-1683 deurgelees. Baie, seker die meeste van hierdie jaarlikse bondels het ' Lijste van alle de vrijeluijden ... " bevat, maar slegs twee is in werklikheid gevind, die van 1672-1673 en 1678-1679. Hierdie twee bevestig dat die dokumente die oorspronkelikes is, waarvan die VC transkriberings gemaak was.
Benewens die 1681-1682 bundel bevat dit ook 'n Vrijboek, wat 'n lys van vryburgers is.
Hierdie transkripsies is nou op die eGGSA webwerf beskikbaar: Den Haag Lyste van vryburgers
21 October 2013 - Meer Bibles op die webwerf
Foto's van 53 Bybels met familie inligting uit die versameling van die Voortrekker / Msunduzi Museum, Pietermaritzburg, is by die Bybel versameling bygevoeg: Vind hulle hier. Hierdie is deur John Deare van die Natalse Midland Tak van die GGSA afgeneem en bygedra.
Almal is deur Hobbie Stoffberg getitel en geindekseer
1 October 2013 - Tulbagh sterftes 1744 to 1775 getranskribeer
Marcia Bezuidenhout van Australië is tans besig om die lys van Tulbagh distrik sterftes te transkribeer. Hierdie lys, wat by die Tulbagh NGK kerkregister ingesluit is,
sluit in sterftes 1744-1793 en 1816-1848. Tot dusver het sy 1744-1775 voltooi en hiedie is in die soekbare eGGSA databasis ingesluit: Burial, Cremation and Death Registers
16 September 2013 - Swartland (Malmesbury) dope 1745-1782 getranskribeer
Lizette Svoboda van Thailand het die Swartland NGK doopregister 1745-1782 getranskribeer en hierdie data is nou by die
eGGSA DTB data soekbaar, saam met die ander kerkregisters daar; Kaapse Militêre Kapelaan, 1795-1803, 1806-1817, 1824 - 1839, Kaapstad, die Engelse Kerk (vanaf 1847 St George-katedraal) 1811-1839, Barkly-Wes, St Mary (Anglikaanse) 1878-1910; Colesberg (NGK) 1827-1843: Grahamstown, Christchurch (Anglikaanse) 1877-1910; Grahamstown, St Bartholomew (Anglikaanse) 1859-1912, Grahamstad, St George (Anglikaanse) 1823-1908: Potchefstroom, St Mary (Anglikaanse) 1891-1910; Sidbury, St Peter (Anglikaanse) 1841-1910, Stellenbosch (NGK) 1688-1732 ; Tulbagh (NGK) 1743-1800.
12 September 2013 - Nuwe Bybels bygevoeg
Foto's van 64 Bybels wat familie inligting bevat, by die Albany Museum deur Johan Hefer vir eGGSA afgeneem, en 24 soortgelyke Bybels in die Potchefstroom-biblioteek versameling, deur Dirk Bloem vir die Noord-Wes-tak afgeneem, is nou tot die Bybel versameling bygevoeg: Vind hulle hier
eGGSA Genealogiese Werkswinkel by Grahamstad 12 – 13 Julie 2013
eGGSA Werkswinkel by Grahamstad 2013(druk vir foto's)
eGGSA, tak van die Genealogiese Genootskap van Suid-Afrika, het die werkswinkel gereël en georganiseer. 81 mense het die geleentheid bygewoon. Sprekers by die geleentheid was Prof Michael Whisson, Trudie Marais, Fleur Way-Jones, Merle Martin, Prof Pat Irwin and William Jervois. Onderwerpe het ingesluit Antropologie en Genealogie, vroeë Duitse Setlaars, erfstukke en voorwerpe, die 1820 Setlaars, die St Helena Setlaars, militêre geskiedenis as ook mites en legendes van familie geskiedenis. Die sprekers was uitstekend, die praatjies interessant en goed voorbereid.
Daar was ook 'n toer deur die historiese gedeelte van Grahamstad, navorsings gleenthede by die Cory biblioteek en 'n fotosessie in die begraafplaas Sondag.
Al die help en harde werk van die vrywilligers het bygedra tot die naweek se sukses - dankie aan almal.
Die naweek se fotos was geneem deur Méchelle Beneke, en kan gesien word deur op die foto hier bo te druk.
22 Mei 2013 - 500 000 Grafstene op die webblad!	The Die totale aantal grafsteenfoto's in ons Grafsteen fotoversameling is nou meer as 500 000. Dankie aan almal wat vrywillig hulle tyd aan die projek bestee.	Verdere donasies kan gestuur word aan Alta Griffiths by cemphoto@ggsa.info
18 Mei 2013 – eGGSA Uitreik te Humansdorp – Museum Dag 2013
Humansdorp Museumdag teJeffreys Baai (kliek om die prentjies te sien)
Museumdag in Suid Afrika was gevier om aandag te vestig op die toestand van Museums in die land. Ek was genader om deel te neem aan die Humansdorp Museum Uitstalling waar ek eGGSA se Uitreik Program kon bevorder.
Ek, Trudie Marais, en ons eggenotes Tinus en Ludwic het al voor sonop vertrek om betyds te Jeffrey’s Baai Fountain Mall te arriver om 8 vm gereed te wees vir die uitstalling. Voordat ons gereed was met die opstel van die uitstalling van eGGSA het die eerste belangstellendes gearriveer. Van daardie oomblik was dit n aaneen stroom mense wat navrae oor vanne, name en families gedoen het. Sommige van hierdie persone het egter uitgestaan as gevolg van hulle navrae.
WILLIAMS – n Jong paartjie wat nou in Mexico woonagtig is.
SCHARNIK – n Aangename man wat desperaat was om alles van sy voorsate uit te vind.
OLIVIER – Hom kon ons help deur hom te verwys na een van die Jeffrey’s Baai-groep wie besig is met navorsing van die OLIVIERS en wie op daardie oomblik by ons kom inloer het.
DEYSEL – (Duitse afkoms) Hierdie person het ons verwys na n person wie n stalletjie in die arkade beman het en wie die volledige boek oor die DEYSEL stamboom het.
FOWLDS – Yvonne wat soek na haar ouers (COCKROFT/FOWLES) huwelik.
ARENDT – Doen navorsing van sy Duitse familie en het lekker gesprek gevoer met Trudie MARAIS, leier van die Duitse Groep in Port Elizabeth.
Ongelukkig kan ek nie die van onthou nie, maar die beste storie van die dag was n dame wat niks van haar familie geweet het nie aangesien haar vader in n weeshuis groot geword het. Sy kon my net sy naam en geboorte datum verskaf. Groot was haar verbasing toe ons die familie opspoor en haar kon meedeel dat haar pa een van twintig kinders was. eGGSA het toestemming verkry om n ou HUMAN register wat in die museum bewaar word asook n aantal familie bybels, te kan gaan fotografeer. Ek sal dit so gou as moontlik gaan doen.
Verskoon ons as ons onsself op die skouer klop aangesien dit duidelik was date eGGSA se stalletjie by verre die meeste aandag geniet het. Die gevolg was dat ons n besige dag gehad het met hulp aan verskeie mense en kon ons meeste In die regte rigting stuur.
Ek glo deur die Uitreik Program bereik ons baie mense wie nie besef het dat hulp beskikbaar is nie en dit bewys dat die Uitreik Program sy doel bereik.
8 Maart 2013 - Indeks tot
Stellenbosse NGK 1788 to 1815 trouwe bygevoeg
Ockert Malan het 'n indeks aan, en beelde van die Stellenbosse NGK huwelike 1788 tot 1815 by sy groeiende versameling van transkripsies en indekse bygevoeg. Die nuwe indeks kan hier in die SA Records getranskribeerings gevind word, en aantekeninge oor die hele versameling kan in hierdie artikel, NGK Stellenbosch registers, gevind word.
3 Maart 2013 - Kaapse NGK transkripsies nou by 1712-1756 Corney Keller vorder met sy transkripsies van die vroeë Kaapse NGK kerk registers en is nou besig met die huwelike van 1713 tot by 1756. Hy het tot dusver die jare van 1713 tot 1733 voltooi en hierdie kan in die eGGSA transkripsie biblioteek gesien word.
Hierdie projek, wat hy in Maart 2012 begin het, dek tot dusver die vroegste kerk registers, van 1665 tot by die einde van die tweede registerboek 1712, dope en huwelike.
Daarbenewens het hy die verslae wat deur die sieckentrooster, Pieter van der Stael aan die Classis Amsterdam gestuur is, getranskribeer. Hierdie briewe dek die tydperk 1656 tot 1663, voor daar 'n gereelde dominee of kerkregister aan die Kaap was.
Hierdie transkripsies kan hier gevind word: The Van Der Stael Letters, en die geboortes en die huwelike in hulle vervat
is onttrek en hier beskikbaar:
Dope 1653 tot 1664 en Huwelike 1656 tot 1662.
20 November 2012 - Mary Beth Frederick skryf:
We all owe a debt of gratitude to you and the other volunteers who
have participated in the gravestone photo project. Thursday is
Thanksgiving Day here in the United States; your group will be at
My husband's great-grandfather's stone has appeared recently on your
site. H N MINNAAR died in 1903 and is buried in a cemetery in
As you probably know, all of those with the surname MINNAAR are
descended from the same French Huguenot who landed at the Cape in
1688. However, so far I haven't been able to fill in the large gap
between that person and Hendrik Nicolaas. The blog has generated
some responses from other MINNAARs, and I hope that it will help to
7 November 2012 - eGGSA Passasierslys opdateer
'n Aantal rekords is by die Passasierslys databasis gevoeg.
'n Nuwe byvoeging tot die databasis is die lyste in die IBC 6 reeks van die Kaapse Argief. Passasierslyste van emigrantskepe van 1858 tot 1861 - twintig skepe met sowat 5000 passasiers aan boord. Die transkribsie is deur Richard Wolfaardt en sy internasionale span transkribeerders gedoen.
Omtrent 42,000 passasiers van die passasierslyste, vertrek en aankoms, uit die The Colonies & India ('n weeklikse koerant) van April 1883 tot Desember 1888. Die trankripsie is deur Trisha McLeod gedoen.
23 Oktober 2012 - eGGSA op Facebook
eGGSA is nou op Facebook - kliek op die blou Facebook simbool om die eGGSA bladsy te bekom. Dit is opgestel deur June Barnes en word onderhou deur June, Daan Botes, Judi Meyer en Leith Woodall. Hulle hoop dat jy dit sal geniet.
23 April 2012 - 'n Nuwe afdeling op die webwerf vir transkripsies :
'n Nuwe afdeling is toegevoeg tot die webblad om sodoende al die
transkripsies wat ons beskikbaar het bymekaar te bring.
By Suid-Afrikaanse Getranskribeerde Rekords kan u nou die Monsterrolle,
Kaapse Doop en Huwelike 1665-1696 kry. Dit is deur Corney Keller hersien en gekorrigeer en hy het ook nou 'n transkripsie van die Kaapstadse NG Kerk huwelik 1698 tot 1712 bygevoeg. U sal ook sommige vroeere dope en huwelike uit die De Stael briewe van die Amsterdam Classis, wat Corney in die
Amsterdam argief opgespoor het en toestemming bekom het vir dietranskribering van die briewe - briewe verslae aan Amsterdam van Peter
Stael, sieketrooster aan die Kaap vanaf 1654 tot 1663. Daarbenewens is daar
ook 'n transkripsie van die Franse doop register van Drakenstein, 1694 tot 1713 met vertalings in Engels. Corney het verder ook skanderings van 25
soldy boeke van die vroeë 17de en 18de eeu setlaars aan die Kaap bekom way met die toestemming van die Nationaal Archief, Den Haag, Nederland vertoon word. 'n Aantal kom ook met 'n transkripsies
19 Desember 2011 - 'n waardering van Dianne Dever:
Yours sincerely Dianne DeverManchester
1 Desember 2011 - GGSA Kieserlys projek - Letter S voltooi
Toe eGGSA aanvanklik aan Projek S (die transkripsie van die hele letter in die 1984 Suid Afrikaanse Kieserslys) begin werk sou is net verewig tik!! Julle moet weet toe die S'e eers by my tafel gearriveer het, het ek sommer my rekenaar vir 2 weke afgeskakel. eGGSA se oorspronklike plan vir die hantering van die projek was ook na die man en ons moes 'n nuwe plan bedink. Die eenvoudigste was om almal wat slegs net 'n moontlike belangstelling in 'n S van te kontak, familie en vriende was ook nie veilig nie.
Die eerste transkripsies was gedoen met die begin van die 2010 Sokker Wêreldbeker. In die eerste kwartaal van die jaar het ons vir onsself egter 'n doelwit daargestel om Projek-S te voltooi teen die einde Desember 2011. Ons het reg deur die Rugby Wêreldbeker getik en vandag het ons ons eie S-BEKER gewen!! Die transkribering van letter S is voltooi - 31 dae VOOR die afsluitings datum.
Baie dankie aan almal wat soveel ure aan die projek gespandeer het. Ons waardeer julle tyd, toewyding, geduld en vriendskap. Dit was vir my lekker om saam met julle te werk. 'n Groot dankie aan al die S-pensionarisse wat hulle dienste beskikbaar gestel het vir die transkribering van die ander vanne. Alta Griffiths Die Ererol (trankribeerder en getal name getranskribeer):
Alet Swanepoel, 4200 Alta Griffiths, 26504 Amanda Stander, 4033 Annette Goussard, 3801 Carmen van de Riet, 3570 Carol Beneke, 10542 Celeste Rachman, 20055 Dalina van Zyl, 4242 Dan Strydom, 5271 Deirdre Eygelaar, 7519 Erna Buber-de Villiers, 715 Fay Lea, 588 Frans Rudolph, 28603 Gert Schepers, 106 Glynis Millet-Clay, 1053 Hannetjie Riekert, 76550 Heleen Nel, 11602 Hobbie Stoffberg, 4819 Jacobus Swanepoel, 7119 Jacqui Foster, 273 Judi Meyer, 5271 Karn Kruger, 1764 Kobus Snyman, 3507 Lee Marais, 273 Levien Smuts, 13399 Melanie Smit, 5271 Minnie Pretorius, 2814 Paul Bosman, 819 Paxie Kelsey, 3261 Richard Atkinson, 5271 Richard Wolfaardt, 26355 Straffen Short, 462 Swannie Swanevelder, 1197 Talita Lofty-Eaton, 1764 Tanite Smart, 1029 Tobie de Villiers, 421 Wolfaardt familie, 2625 (Richard Wolfaardt, Dalina van Zyl and Henry Wolfaardt)
Berlin se Begraafplaasregister ontdek:
Ek het vir etlike maande lank die Cambridge begraafplaas kantoor aanhoudelik
gevra vir die begraafplaas register van die Berlin (Oos-Kaap) begraafplaas.
Die dame by die Cambridge begraafplaas kantoor, ek ken haar persoonlik en sy
woon al haar lewe lank in Berlin, het my meegedeel dat iemand van die
Dorpskantoor (Buffalo City) 'n koerier gestuur het om die register wat nou
soek is, te haal.
Heel toevallig, ongeveer drie weke gelede, het ek dit aan 'n personeellid
wat by die Cambridge kantoor werksaam is, genoem. Hy deel my toe mee dat hy
seker is hy het die register by die Mdantsane kantoor, net buite Oos-Londen,
gesien het en gee toe aan my die selfoonnommer van een van die toesighouers
daar wie hy daar ken. Ek het met die persoon kontak gemaak en reelings
getref dat die register aan die Cambridge kantoor terug besorg word.
Berlin, is ongeveer 40 kilometers van Oos-Londen op die pad na King
Williamstown. Die dorp het in 1973 deel van Oos-Londen geword, voorheen die
dorp sy eie Dorps Bestuursraad gehad het. Die dorp se inwoners was
hoofsaaklik afstammelinge van die vroeë Duitse Setlaars (vandaar die naam).
Daar is tans baie min afstammelinge van die oorspronklike Duitse setlaars as
permanente inwoners oor, maar ek is meegedeel dat van die oorspronklike
inwoners wat wel daar gewoon het, na hulle heengaan, hulle as by die grafte
van hulle ouers laat plaas tesame met 'n gedenksteen.
Ek het nou die register gefotografeer en genoteer. Die transkripsie kan by
eGGSA se begrafnisblad besoek word.
Die eGGSA e-Winkel
Baie CD boeke, van GGSA en ander uitgewers, kan by ons e-winkel bestel word
Om deur die webwerf te soek gebruik
GGSA bedien sy lede deur:
Jare lank is daar reeds mense wat om verskeie redes nie by 'n GGSA- tak kon aansluit nie. Van hierdie redes sluit in dat hulle te ver van 'n tak woon of dat hulle buite Suid-Afrika woonagtig is. Tog het hierdie persone steeds die behoefte om aan 'n tak te behoort en ook in die voordele van GGSA-lidmaatskap te kan deel (voordele soos die ontvangs van GGSA se tydskrif Familia). eGGSA is gestig om aan hierdie
behoeftes te voldoen.
Besoek gerus on voordelebladsy om te kyk hoekom jy 'n lid van eGGSA móét word!